Cultura presentarà el llibre Vidas Comprometidas de Berta Rodrigo Mateu
14 de desembre 2015

![Imagen 1](/media/ngnneq2y/80_photoname.jpg)

El departament de Cultura de l'Ajuntament de Sagunt presentarà el pròxim 18 de desembre, a partir de les 19 hores, en la biblioteca municipal pública Cronista Chabret de Sagunt, el llibre _Vid__a__s_ _C__omprome__tidas_, escrit per la periodista i historiadora, especialitzada en drets humans, democràcia i justícia internacional, Berta Rodrigo Mateu.  
  
Davant la vulneració de drets humans, fins i tot sent generalitzada i habitual, pot succeir que la societat no siga capaç d'alertar de la gravetat del cas, normalitzant-la i perpetuant-la. No obstant això, en certes ocasions, hi ha qui supera eixa inèrcia, aconseguint vèncer la sensació de no poder fer res, i denuncia la injustícia. Desperten autèntica admiració, sobretot si són les persones que han patit la violació dels seus drets els qui no es conformen amb el paper de víctimes i lluiten per la dignitat i el respecte.

  

Així són les persones que protagonitzen les històries que s'arrepleguen en este llibre sobre el dret a la identitat, a la reparació i la dignitat de les víctimes i el dret a una mort digna. L'autora, gràcies a una extensa labor de documentació, ens transmet no solament el context i les circumstàncies, sinó cada vivència personal, apel·lant irremeiablement al nostre compromís amb els drets humans i una societat més justa.

  

Com diu Baltasar Garzón en el pròleg del llibre: _“Les seues històries són tan especials, tan enriquidores, que no solament mereixen ser explicades, sinó, sobretot, és imprescindible que es coneguen i servisquen de reflexió i referència”_.

  

*   [](http://www.facebook.com/sharer.php?u=https://aytosagunto.es/va/actualitat/cultura-presentara-el-llibre-vidas-comprometidas-de-berta-rodrigo-mateu/ "Facebook")
*   [](http://twitter.com/share?url=https://aytosagunto.es/va/actualitat/cultura-presentara-el-llibre-vidas-comprometidas-de-berta-rodrigo-mateu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-presentara-el-llibre-vidas-comprometidas-de-berta-rodrigo-mateu/ "Linked In")
*   [](mailto:?body=https://aytosagunto.es/va/actualitat/cultura-presentara-el-llibre-vidas-comprometidas-de-berta-rodrigo-mateu/)